Document ID: 32004R1276

UREDBA KOMISIJE (ES) št. 1276/2004
z dne 12. julija 2004
o spremembi Uredbe (ES) št. 204/2004, ki se nanaša na odprtje stalnega javnega razpisa za ponovno prodajo pridelka riža iz let 1998 in 1999, shranjenega s strani italijanskega intervencijskega organa, na skupnem trgu
KOMISIJA EVROPSKIH SKUPNOSTI JE -
ob upoštevanju pogodbe o ustanovitvi Evropske skupnosti,
ob upoštevanju Uredbe Sveta (ES) št. 3072/95 z dne 22. decembra 1995, ki določa skupno organiziranje trga riža (1), in še zlasti njenega člena 8, točke (b),
ob upoštevanju:
(1)
Uredba Komisije (ES) št. 204/2004 (2) je odprla stalni javni razpis za ponovno prodajo pridelka riža iz let 1998 in 1999, shranjenega s strani italijanskega intervencijskega organa, na skupnem trgu.
(2)
Situacija na trgu riža trenutno predstavlja priložnosti za prodajo dodatnih količin, še posebej za proizvodnjo lomljenega riža. Zato je količinam riža, ki so namenjene za prodajo v skladu z Uredbo (ES) št. 204/2004, smotrno dodati še dodatno količino riža, shranjenega s strani italijanskega intervencijskega organa.
(3)
Za izpraznitev preostalih količin je potrebno podaljšati stalni javni razpis, ki je bil odprt z Uredbo (ES) št. 204/2004, in predvideti dodatne delne razpise v juliju in avgustu 2004.
(4)
Zato je potrebno spremeniti Uredbo (ES) št. 204/2004.
(5)
Ukrepi te uredbe so skladni z mnenjem Upravljalnega odbora za žita -
SPREJELA NASLEDNJO UREDBO:
Člen 1
V členu 5 Uredbe (ES) št. 204/2004 se odstavka 2 in 3 zamenjata z naslednjim besedilom:
„2. Rok za predstavitev ponudb za naslednje delne javne razpise poteče vsak naslednji torek ob 12. uri (po bruseljskem času): 2. marec 2004, 16. marec 2004, 30. marec 2004, 13. april 2004, 27. april 2004, 11. maj 2004, 25. maj 2004, 8. junij 2004 in 27. julij 2004. Rok za predstavitev ponudb se prične vključno s sredo pred datumom izteka dotičnega roka.
3. Rok za predstavitev ponudb za zadnji delni javni razpis se prične 4. avgusta 2004 in poteče 10. avgusta 2004 ob 12. uri (po bruseljskem času).
Ponudbe je potrebno vložiti pri italijanskem intervencijskem organu:
Ente Nazionale Risi (ENR)
Piazza Pio XI, 1
I-20123 Milano
Telefon: (39-02) 885 51 11
Telefaks: (39-02) 86 13 72“
Člen 2
Priloga I k Uredbi (ES) št. 204/2004 se nadomesti z besedilom, ki predstavlja Prilogo k tej uredbi.
Člen 3
Ta uredba stopi v veljavo naslednji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. julija 2004

Labels: 3
18
17